Η Διεύθυνση Υγείας της Περιφέρειας Κρήτης ενημερώνει τους πολίτες ότι στις 23 και 24 Μαρτίου ότι είναι πολύ πιθανό, σύμφωνα με την Εθνική Μετεωρολογική Υπηρεσία, να υπάρξει αυξημένη συγκέντρωση αιωρούμενων σωματιδίων (μεταφορά σκόνης από νότιους ανέμους), πάνω από τη συνήθη μέση τιμή.
Το φαινόμενο θα είναι πιο έντονο από το μεσημέρι της 23ης Μαρτίου και σταδιακά θα εξασθενήσει από τα ξημερώματα έως τις πρώτες μεσημβρινές ώρες της 24ης Μαρτίου.

Για να μην υπάρξουν επιπτώσεις στην υγεία ευαίσθητων ομάδων του πληθυσμού, η Διεύθυνση Υγείας συνιστά:
- Περιορισμό στην άσκοπη χρήση των ΙΧ, επειδή το φαινόμενο επιτείνεται και λειτουργεί αθροιστικά με την ύπαρξη καυσαερίων.
-Τα άτομα αυξημένου κινδύνου, δηλαδή ενήλικες και παιδιά με γνωστά αναπνευστικά προβλήματα, καθώς και καρδιοπαθείς, θα πρέπει να περιορίσουν τη σωματική άσκηση γι' αυτές τις ημέρες, και την όσο το δυνατόν μικρότερη παρουσία τους σε εξωτερικούς χώρους.

&nbsp;