<h3>Ονομάζεται «χημικό σεξ» και κάνει θραύση μεταξύ των ομοφυλοφίλων ανδρών στην Αυστραλία και εσχάτως και μεταξύ ετεροφυλόφιλων ζευγαριών στην Ευρώπη</h3>
Η ιστορία του «chemsex» όπως ονομάζεται, ξεκίνησε από την Αυστραλία, ως μία τραβηγμένη έως τα άκρα εκδοχή της ερωτικής απόλαυσης μεταξύ ομοφυλόφιλων ανδρών. Το ονόμασαν και «party and play» και ήταν δημοφιλές μεταξύ των ανδρών που συμμετείχαν στο ειδικό site για ερωτικά ραντεβού Grindr.

Το όλο κόνσεπτ αφορούσε στη χρήση πολύ σκληρών κοκτέιλ ναρκωτικών, και ιδίως του ice, τα οποία είναι σε θέση να δημιουργούν τέτοια ερωτική υπερδιέγερση που αρκετοί μπορούσαν να κάνουν έρωτα ακόμα και για δέκα ημέρες συνεχόμενες.

Το φαινόμενο πήρε μεγάλη έκταση στην Αυστραλία, ύστερα από ρεπορτάζ του Vice αλλά και αναφορές πολλών γιαρών για ασθενείς που έφθαναν με κατεστραμένα πέη στα ιατρεία. Η «μόδα» αυτή έφθασε πλέον και στην Ευρώπη, και κυρίως στο Λονδίνο, όπου τους τελευταίους μήνες πυκνώνουν οι ενδείξεις ότι αποτελεί πλέον κοινό τόπο στην gay κοινότητα.

Όπως λένε γιατροί, τόσο στην Μελβούρνη όσο και στην Βρετανία, πολλοί που φθάνουν στα ιατρεία τους, έχουν εκτός των άλλων υποστεί και βιασμό. Όπως μάλιστα αποκαλύπτουν στους γιατρούς, λόγω των ναρκωτικών βρίσκονται σε  ερωτική υπερδιέγερση και στύση για πάνω από τρεις ή τέσσερις ημέρες συνεχόμενες!

Αυτό έχει ως αποτέλεσμα να κάνουν σεξ διαρκώς για χρονικά διαστήματα αδιανόητα στους απλούς ανθρώπους, κάτι που οδηγεί στην καταστροφή μελών του σώματός τους, κυρίως τα ανδρικά γεννητικά όργανα. Η ένταση που περιγράφουν οι ασθενείς είναι τέτοια που αρκετοί από αυτούς λιποθυμούν ή μένουν αναίσθητοι για αρκετές ώρες.

Πάντως, τα τελευταία νέα δεν είναι καθόλου ενθαρρυντικά, καθώς κλινικές του Λονδίνου αναφέρουν πλέον περιστατικά που αφορούν όχι μόνο τα gay ζευγάρια, αλλά και τα ετεροφυλόφιλα, τα οποία προσπαθούν μέσα από αυτή την ιδιαίτερα επικίνδυνη μέθοδο να φθάσουν την σεξουαλική τους ζωή στα άκρα.