<p id="yui_3_16_0_1_1453807832689_24637"></p>
<p id="yui_3_16_0_1_1453807832689_24636"><strong id="yui_3_16_0_1_1453807832689_24635">Τον κίνδυνο να χάσουν το νεφρό τους διατρέχουν όσοι μετά από κολικό δεν υποβληθούν σε περαιτέρω ιατρικές και εργαστηριακές εξετάσεις! </strong></p>
<p id="yui_3_16_0_1_1453807832689_24638">Αυτό επισημαίνουν οι ουρολόγοι τονίζοντας πως η υποχώρηση του πόνου, μετά από κολικό νεφρού, δεν σημαίνει ότι ξεπεράστηκε το πρόβλημα!</p>
<p id="yui_3_16_0_1_1453807832689_24644"><strong id="yui_3_16_0_1_1453807832689_24643">«Πράγματι  αρκετές φορές συμβαίνει μετά από έντονο κολικό ο πόνος να υποχωρεί όχι φυσικά γιατί έφυγε η πέτρα που τον προκάλεσε αλλά γιατί σταμάτησε να λειτουργεί ο νεφρός»</strong>τονίζει   ο διαπρεπής χειρουργός ουρολόγος <strong>κ Βασίλης Πρωτογέρου</strong>  Επικ. Καθηγητής  της Ιατρικής Σχολής του Πανεπιστημίου Αθηνών.</p>
<p id="yui_3_16_0_1_1453807832689_24647">Σύμφωνα με τον <strong>κ Πρωτογέρου</strong> ο κολικός νεφρού προκαλείται όταν  κάποια πέτρα που δημιουργήθηκε στο νεφρό παρασυρθεί από τα ούρα και φράξει τον ουρητήρα.</p>
<p id="yui_3_16_0_1_1453807832689_24648">Τότε σταματά η έξοδος των ούρων με αποτέλεσμα αυτά να συσσωρεύονται μέσα στο νεφρό ο οποίος  αρχίζει να «φουσκώνει» και να δημιουργείται έτσι μια κατάσταση γνωστή ως υδρονέφρωση. Αυτή η διάταση είναι που προκαλεί και  το φοβερό πόνο γνωστό και ως κολικό νεφρού.</p>
          <strong>«Αυτή η κατάσταση πέρα από επώδυνη είναι και ιδιαίτερα επικίνδυνη»</strong>συμπληρώνει ο <strong>κ Πρωτογέρου</strong> και εξηγεί <strong>« Αν η πέτρα μετακινηθεί έστω και λίγο τα ούρα βρίσκουν δίοδο αποσυμφορείται ο νεφρός μειώνεται η διάταση και υποχωρεί ο πόνος. Αν όμως αυτό δε συμβεί η διάταση μεγαλώνει μέχρι που κάποια στιγμή ο νεφρός σταματάει να δουλεύει. Αν το πρόβλημα δε λυθεί, προοδευτικά το όργανο θα καταστραφεί».</strong>

Σύμφωνα με τους ουρολόγους  ο πόνος μετά από έντονο κολικό νεφρού   σταματάει για δύο λόγους.
<ul id="yui_3_16_0_1_1453807832689_24651">
	<li id="yui_3_16_0_1_1453807832689_24650"><strong id="yui_3_16_0_1_1453807832689_24649">Πρώτον γιατί μετακινήθηκε η πέτρα και λύθηκε το πρόβλημα</strong></li>
	<li><strong>Δεύτερον γιατί αντίθετα η πέτρα έμεινε στη θέση της αλλά ο νεφρός σταμάτησε να λειτουργεί</strong>.</li>
</ul>
<p id="yui_3_16_0_1_1453807832689_24654"><strong id="yui_3_16_0_1_1453807832689_24653"><u id="yui_3_16_0_1_1453807832689_24652">Η δεύτερη αυτή κατάσταση είναι ιδιαίτερα επικίνδυνη γιατί παραπλανά τον ασθενή που νομίζει οτι επειδή δεν πονάει, το πρόβλημα λύθηκε, ενώ αντίθετα  έχει περάσει στην επικίνδυνη φάση της διακοπής λειτουργίας του νεφρού.</u></strong></p>
          <strong>«Κατά συνέπεια η εκδήλωση ενός κολικού θα πρέπει να μας οδηγήσει  άμεσα στον ουρολόγο, προκειμένου με τις αναγκαίες εξετάσεις να διαπιστώσει το μέγεθος της πέτρας, αλλά και μετά την υποχώρηση του πόνου  να ελεγθεί ο ουρητήρας για να βεβαιωθούμε ότι το πρόβλημα λύθηκε»</strong>αναφέρει ο <strong>κ Πρωτογέρου</strong>.

Η αντιμετώπιση της λιθίασης του ουρητήρα γίνεται με πολλούς τρόπους και ο ουρολόγος είναι αυτός που θα επιλέξει τον καταλληλότερο σε κάθε περίπτωση. Συγκεκριμένα με :
<ul id="yui_3_16_0_1_1453807832689_24659">
	<li><strong>Λιθοτριψία που πραγματοποιείται χωρίς νοσηλεία και  είναι ο πιο απλός </strong></li>
	<li id="yui_3_16_0_1_1453807832689_24658"><strong id="yui_3_16_0_1_1453807832689_24657"> Ενδοσκοπική αφαίρεση ή αλλιώς ουρητηρολιθοτριψία,  που είναι εναλλακτική και συνήθως η  πιο αποτελεσματική λύση.</strong></li>
</ul>
<p id="yui_3_16_0_1_1453807832689_24660">Ειδικότερα με την δεύτερη μέθοδο, η πέτρα θρυμματίζεται με χρήση laserαπό ένα λεπτό εργαλείο  το οποίο εισέρχεται από την ουρήθραστην ουροδόχο κύστη και  στη συνέχεια στον ουρητήρα, λύνοντας άμεσα το πρόβλημα.</p>
<p id="yui_3_16_0_1_1453807832689_24661"><strong>Σε ορισμένες περιπτώσεις οι ουρολόγοι προκειμένου να ανακουφίσουν τον ασθενή από τον έντονο πόνο προχωρούν στην τοποθέτηση ενός μικρού καθετήρα (</strong><strong>pigtail</strong><strong>) μέσα στον ουρητήρα για να κυλούν τα ούρα παρακάμπτοντας το λίθο. Είναι όμως  μια προσωρινή λύση που διασφαλίζει τη βιωσιμότητα του νεφρού μέχρι να αντιμετωπιστεί οριστικά το πρόβλημα.</strong></p>
&nbsp;

<strong><u>ΚΑΤΑΣΤΡΟΦΗ      ΝΕΦΡΟΥ </u></strong>
<p id="yui_3_16_0_1_1453807832689_24668"></p>
<p id="yui_3_16_0_1_1453807832689_24662">          Ο κολικός νεφρού είναι το σύμπτωμα που μας προειδοποιεί ότι ο νεφρός μπορεί να βρίσκεται σε σοβαρό κίνδυνο. Απαιτεί προσεκτική διερεύνηση ακόμα κι όταν υποχωρήσει για να βεβαιωθούμε πως  ο νεφρός είναι ασφαλής.</p>
<p id="yui_3_16_0_1_1453807832689_24665">Η καταστροφή ενός νεφρού έχει σοβαρές συνέπειες για την υγεία του ανθρώπου καθώς μπορεί να προκαλέσει <strong id="yui_3_16_0_1_1453807832689_24666">από υπέρταση μέχρι και πιο σοβαρές παθήσεις όπως νεφρική ανεπάρκεια μέχρι και βαριά σηψαιμία. </strong></p>