Συνελήφθησαν  στην Καρδίτσας, από αστυνομικούς του Τμήματος Ασφάλειας Καρδίτσας, δύο άτομα, ηλικίας 66 και 32 ετών, για τα αδικήματα της απάτης, της κατοχής ναρκωτικών ουσιών και της παράνομης οπλοκατοχής.

Ειδικότερα, αστυνομικός προφασιζόμενος τον πελάτη, μετέβη σε κατάστημα, ιδιοκτησίας του 32χρονου, στο οποίο βρισκόταν και ο 66χρονος, απ' όπου προμηθεύτηκε, διάφορα αυτοσχέδια φαρμακευτικά σκευάσματα αγνώστων συστατικών και βότανα για τη θεραπεία ανίατης ασθένειας, αντί του χρηματικού ποσού των (100) ευρώ.

Σε νομότυπη έρευνα που ακολούθησε στο κατάστημα του 32χρονου, βρέθηκαν και κατασχέθηκαν:

• το χρηματικό ποσό των (10.645) ευρώ,

• αεροβόλο περίστροφο και έξι αμπούλες αερίου,

• (211) φυσίγγια – σφαιρίδια,

• φυσίγγιο πυροβόλου όπλου,

• ποσότητα αποξηραμένης κάνναβης, βάρους (17,3) γραμμαρίων,

• ογδόντα χαρτοκιβώτια με φυτά και βότανα, καθώς και

• ενενήντα γυάλινα βάζα με διαλύματα αγνώστων συστατικών.

Οι συλληφθέντες θα οδηγηθούν στον Εισαγγελέα Πλημμελειοδικών Καρδίτσας, ενώ την προανάκριση διενεργεί το Τμήμα Ασφάλειας Καρδίτσας.
<div id="fb-root"></div>
&nbsp;