<p>Η Εταιρία Προστασίας Σπαστικών βρίσκεται ξεκίνησε η υλοποίηση του Προγράμματος «ARTABILITY» (Δημιουργία Υπηρεσίας Καλλιτεχνικών Δραστηριοτήτων για την Κοινωνική Ένταξη Ατόμων με και χωρίς Αναπηρίες, όλων των ηλικιών), με τη χρηματοδότηση του προγράμματος «Είμαστε όλοι Πολίτες». </p>
<p>Το πρόγραμμα  ARTABILITY απευθύνεται, χωρίς καμία διάκριση, σε ανθρώπους με και χωρίς αναπηρία όλων των ηλικιών. Κοινό σημείο αναφοράς είναι το ενδιαφέρον για την καλλιτεχνική δημιουργία και τον πολιτισμό και την άρση των εμποδίων που στέκονται ανάμεσα στους ανθρώπους.   </p>
<p>Σκοπός του η λειτουργία Καλλιτεχνικής Λέσχης για παιδιά, νέους και ενήλικες με εγκεφαλική παράλυση καθώς και για ανθρώπους χωρίς αναπηρίες, μία εξωστρεφή και πρωτοποριακή για τα ελληνικά δεδομένα προνοιακή υπηρεσία. </p>
<p>Με κεντρικό σημείο αναφοράς την Καλλιτεχνική Λέσχη το πρόγραμμα ARTABILITY επεκτείνεται και σε άλλες δράσεις ανοικτές στην κοινότητα, όπως εκπαιδευτικά σεμινάρια,  κύκλους καλλιτεχνικών μαθημάτων, συνεργασία με σχολεία και καλλιτεχνικές ομάδες, καλλιτεχνικό φεστιβάλ. Λειτουργεί ως μία γέφυρα που φέρνει τα άτομα με αναπηρίες κοντά στην κοινωνία, αξιοποιεί σημαντικές συνέργειες, δημιουργεί σημαντικά πολλαπλασιαστικά αποτελέσματα και θέτει τις προϋποθέσεις για την κοινωνική και την οικονομική ενσωμάτωση των ατόμων με κινητική αναπηρία.  </p>
<p>Η πολυετής εμπειρία της Εταιρίας Προστασίας Σπαστικών στο χώρο της κινητικής αναπηρίας επιβεβαιώνει ότι η τέχνη και η καλλιτεχνική δημιουργία μπορούν να αποτελέσουν ένα αποτελεσματικό, εναλλακτικό εκπαιδευτικό/θεραπευτικό μέσο για τα άτομα με εγκεφαλική παράλυση. Όταν δε στην καλλιτεχνική δημιουργία συμμετέχουν και άτομα χωρίς αναπηρίες, τότε η τέχνη μεταμορφώνεται σε ένα ισχυρό εργαλείο για την άρση κάθε μορφής κοινωνικού αποκλεισμού.  </p>
<p>*<em>Το πρόγραμμα «Είμαστε όλοι Πολίτες» αποτελεί μέρος του Χρηματοδοτικού Μηχανισμού του ΕΟΧ για την Ελλάδα, με Διαχειριστή Επιχορήγησης το  Ίδρυμα Μποδοσάκη.  </em></p>



Πηγή : eReportaz