<p>Οι υγειονομικές αρχές των Ηνωμένων Εθνών δηλώνουν ότι οι μισοί από τους ασθενείς που προσβλήθηκαν από Έμπολα πέθαναν, ενώ προειδοποιούν ότι η ασθένεια θα εξαπλωθεί και σε άλλες χώρες.</p>
<p>Το ξέσπασμα της επιδημίας Έμπολα δεν δείχνει σημάδια υποχώρησης, έχει σκοτώσει 3.879 ανθρώπους και απειλεί όλο και περισσότερες δυτικοαφρικανικές χώρες,  ανεπαρκώς εξοπλισμένες για να αντιμετωπίσουν την ασθένεια, όπως ανέφερε ο Παγκόσμιος Οργανισμός Υγείας.</p>
<p>Οι υγειονομικές αρχές του ΟΗΕ δήλωσαν την Τετάρτη ότι συνολικά 8.033 άνθρωποι μολύνθηκαν από Έμπολα έως τις 5 Οκτωβρίου, ενώ 3.879 από αυτούς είναι ήδη νεκροί. Επιπλέον, η Λιβερία και η Σιέρα Λεόνε, οι δύο χώρες που πλήττονται περισσότερο από τον ιό, διαθέτουν λιγότερο από το ένα τέταρτο των απαιτούμενων κλινών.</p>
<p>«Η κατάσταση σε Γουινέα, Λιβερία και Σιέρα Λεόνε συνεχίζει να επιδεινώνεται, με εκτεταμένη και επίμονη μετάδοση του ιού Έμπολα», είπαν. «Δεν υπάρχει καμία απόδειξη ότι η επιδημία EVD στη Δυτική Αφρική είναι υπό έλεγχο».</p>
<p>Δήλωσαν, επίσης, ότι οι αναφορές για μείωση του αριθμού των νέων κρουσμάτων στη Λιβερία είναι «απίθανο να είναι αληθείς» και μάλλον αντανακλούν το πώς οι ανταποκριτές έχουν συγκλονιστεί από τα δεδομένα.</p>
<p>Πρόσθεσαν ότι οι γειτονικές με τις πληγείσες από τον ιό χώρες έχουν ειδοποιηθεί να είναι προετοιμασμένες για εξάπλωση της ασθένειας και εντός των συνόρων τους.</p>
<p>Η έκθεση του Παγκόσμιου Οργανισμού Υγείας βγήκε στη δημοσιότητα λίγες ώρες μετά τη λήξη μονοήμερης απεργίας των εργαζομένων για την ταφή των θυμάτων του ιού στη Σιέρα Λεόνε. Αιτία της απεργίας ήταν το γεγονός ότι οι εργαζόμενοι παραμένουν απλήρωτοι, ενώ είχε ως αποτέλεσμα να αφεθούν τα μολυσμένα πτώματα των θυμάτων στα σπίτια και στους δρόμους της πρωτεύουσας Φρίταουν (Freetown).</p>
<p>Οι υπάλληλοι στον χώρο της Υγείας στη Λιβερία απείλησαν, επίσης, με νέα απεργία, αν οι απαιτήσεις τους για μισθό 700 δολαρίων το μήνα και εξοπλισμό ασφαλείας δεν ικανοποιηθούν μέχρι το τέλος της εβδομάδας.</p>
<p>Ο υπουργός Εξωτερικών των ΗΠΑ, Τζον Κέρι, εξέδωσε στο μεταξύ μια «επείγουσα έκκληση» προς όλα τα έθνη να ενισχύσουν την ανταπόκρισή τους όσον αφορά τον θανατηφόρο ιό, καθώς οι ΗΠΑ ανακοίνωσαν ότι αποστέλλουν 100 πεζοναύτες στη Λιβερία.</p>
<p>«Οι περισσότερες χώρες μπορούν και πρέπει να εντείνουν τις προσπάθειές τους», δήλωσε ο Κέρι, προειδοποιώντας ότι δεν υπάρχουν «πλέον αρκετές χώρες οι οποίες είναι σε θέση να κάνουν τη διαφορά».</p>
<p>Οι ΗΠΑ επιβεβαίωσαν, επίσης, τον πρώτο ασθενή, ο οποίος διαγνώστηκε με Έμπολα εντός των συνόρων τους. Ο Τόμας Έρικ Ντάνκαν, ένας Λιβεριανός, νόσησε λίγο μετά την άφιξή του στις ΗΠΑ στις 20 Σεπτεμβρίου. Ήταν στην απομόνωση από τις 28 του ίδιου μήνα και πέθανε σε ένα νοσοκομείο του Ντάλας.</p>
<p>Αξιωματούχοι στον τομέα της Υγείας εντόπισαν 10 άτομα, μεταξύ των οποίων επτά υπαλλήλους υγείας, οι οποίοι είχαν άμεση επαφή με τον Ντάνκαν, ενώ ο ίδιος είχε προσβληθεί από τον ίο. Επιπλέον, 38 ακόμη άνθρωποι είναι πιθανό να ήρθαν σε επαφή μαζί του.</p>
<p>Ο Ντάνκαν κατέληξε δύο ημέρες αφότου η ασθένεια επιβεβαιώθηκε σε Ισπανίδα νοσοκόμα. Πιστεύεται ότι μολύνθηκε ενώ φρόντιζε δύο Ισπανούς ιεραποστόλους, οι οποίοι είχαν επιστρέψει από τη Σιέρα Λεόνε και πέθαναν από τον ιό.</p>



Πηγή : eReportaz